 

Slika, ki vsebuje besede besedilo, pisava, posnetek zaslona, grafika

Opis je samodejno ustvarjen

Datum: 22. november 2024

Spoštovani!

To vabilo je namenjeno vsem kmetom v Sloveniji, ki ste se letos prvič vključili v Dobrobit živali **DŽ – govedo** ali pa ste se vključili že leta 2023, a se usposabljanja lani niste udeležili. Opraviti morate izobraževanje v dolžini **4 šolske ure**.

**V decembru 2024 bomo sodelavci Kmetijsko gozdarskega zavoda Celje in Kmetijsko gozdarskega zavoda Ptuj za vas izvedli tri usposabljanja. Vsem, ki ste iz bolj oddaljenih krajev, priporočamo usposabljanje preko spleta, tisti, ki ste bližje, pa lahko pridite na predavanje v živo na Ptuju oziroma v Gornjem Gradu.**

**To so edina tri usposabljanja v Sloveniji, ki so letos na voljo vsem, ki morate opraviti to obveznost!**

* 3. 12. ob 10.00 - **Usposabljanje za DŽ - govedo,**  *( mag. Anton Hohler, Aleš Kirbiš, Jože Murko),* KGZS-Zavod Ptuj, Ormoška cesta 28, 2252 Ptuj, v živo – prijava za Ptuj je potrebna, pokličite T: 02 749 36 30 ali   
  M: 041 756 640 ali na e- naslov [joze.murko@kgz-ptuj.si](mailto:joze.murko@kgz-ptuj.si) (Jože Murko)!
* 5. 12. ob 9.00 – **Usposabljanje za DŽ - govedo,** *(Rok Samec, Tomo Wankmuller in Andreja Marguč Kavc),* spletno usposabljanje

Čim prej se registrirajte tukaj: <https://tinyurl.com/ys6y8v85> in na svoj elektronski naslov boste prejeli povezavo.

* 11. 12 ob 9.00 - **Usposabljanje za DŽ - govedo,**  *(Rok Samec, Andreja Marguč Kavc),*  Gostišče Trobej, Attemsov trg 12, Gornji Grad; z ogledom dobre prakse kmetije Zagradišnik, Spodnji trg 40, Gornji Grad – prijava ni potrebna!

*Predstavili vam bomo pogoje izvajanja vseh štirih zahtev znotraj podintervencije in vse zahteve (vstopni pogoji, posebni pogoji posamezne zahteve znotraj podintervencije, vodenje evidenc,…). Posebno pozornost bomo namenili sistemu identifikacije in registracije živali, opozorili pa vas bomo tudi na najpogostejše kršitve zahtev, ugotovljene s kontrolami na kmetijah.*

**Če se želite udeležiti spletnega usposabljanja, se registrirajte na spletni povezavi ob terminu usposabljanja, da boste na svoj elektronski naslov prejeli povezavo.**

**Prosimo vas, da ste pri prijavljanju na spletno usposabljanje čim bolj samostojni, starejši prosite za pomoč mlajše družinske člane!**

Še enkrat opozarjamo, da je vabilo namenjeno kmetom iz vse Slovenije, ki imate letos obveznost opraviti usposabljanje za DŽ – govedo!

Če potrebujete dodatne informacije, pokličite svojega terenskega svetovalca.

Vaši kmetijski svetovalci